**projektas**

**reg. Nr. T-**

**2. darbotvarkės klausimas**

**Pasvalio rajono savivaldybės taryba**

**Sprendimas**

**DĖL TURTO, SKIRTO HUMANITARINEI PAGALBAI TEIKTI, NEATLYGINTINO PERDAVIMO**

2022 m. spalio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 4 dalimi, Lietuvos Respublikos vystomojo bendradarbiavimo ir humanitarinės pagalbos įstatymo 10 straipsnio 2 ir 4 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 7 dalimi, įgyvendindama Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašą, patvirtintą Lietuvos Respublikos Vyriausybės 2014 m. kovo 26 d. nutarimu Nr. 278 „Dėl Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo“ (Lietuvos Respublikos Vyriausybės 2017 m. vasario 22 d. nutarimo Nr.129 redakcija) (su visais aktualiais pakeitimais), atsižvelgdama į Lietuvos Respublikos užsienio reikalų ministerijos 2022 m. spalio d. rekomendaciją teikti humanitarinę pagalbą Ukrainai ir Pasvalio rajono savivaldybės humanitarinės pagalbos teikimo komisijos 2022 m. spalio 20 d. protokolą Nr. ASI-568, Pasvalio rajono savivaldybės taryba nusprendžia:

1. Perduoti neatlygintinai Ukrainos Charkovo srities Valkovskos centrinei rajono ligoninei Pasvalio rajono savivaldybei nuosavybės teise priklausantį ilgalaikį materialųjį turtą – medicininę diagnostikos įrangą-kompiuterį (inventorinis Nr. 01370027, įsigijimo metai – 2000), kurio įsigijimo vertė – 8 914,50 Eur, likutinė vertė 2022 m. rugsėjo 30 d. – 0,00 Eur, skirtą humanitarinei pagalbai teikti.

2. Įgalioti Pasvalio rajono savivaldybės administracijos direktorių pasirašyti šio sprendimo 1 punkte nurodyto turto perdavimo ir priėmimo aktą.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus

vyriausioji specialistė V. Antanavičienė

2022-03-23 tel. (8 451) 54 114

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**DĖL TURTO, SKIRTO HUMANITARINEI PAGALBAI TEIKTI, NEATLYGINTINO PERDAVIMO**

2022-10-17

Pasvalys

**1. Sprendimo projekto rengimo pagrindas.**

Pasvalio rajono savivaldybės tarybos sprendimo projektas parengtas atsižvelgiant į viešosios įstaigos Pasvalio ligoninė 2022 m. spalio 17 d. raštą Nr. R3-513 „Dėl kardiotokografo perdavimo“.

**2. Sprendimo projekto tikslai ir uždaviniai.**

Sprendimo projekte nurodytas Savivaldybei nuosavybės teise priklausantis ilgalaikis materialusis turtas – medicininė diagnostikos įranga-kompiuteris Pasvalio rajono savivaldybės tarybos 2020 m. lapkričio 25 d. sprendimu Nr. T1-219 „Dėl Pasvalio rajono Savivaldybės turto perdavimo viešajai įstaigai Pasvalio ligoninei pagal turto patikėjimo sutartį“ (toliau – Sprendimas) buvo perduotas viešajai įstaigai Pasvalio ligoninei pagal patikėjimo sutartį, tačiau jai šiuo metu jis nereikalingas ir bus grąžintas Pasvalio rajono savivaldybei.

Pasvalio rajono savivaldybės administracija gavo VšĮ Pasvalio ligoninės raštą, kuriame nurodyta, kad į juos kreipėsi Sveikatos apsaugos ministerija dėl nenaudojamos medicininės įrangos perdavimo Ukrainai. Nenaudojamą medicininę įrangą kaip humanitarinę pagalbą Ukrainos ligoninei perduos viešoji įstaiga „Po mažą žingsnį kartu“.

**3. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Strateginio planavimo ir investicijų skyriaus vyriausioji specialistė Virginija Antanavičienė.

Strateginio planavimo ir investicijų skyriaus

vyriausioji specialistė Virginija Antanavičienė